text: Undervisning i ulveadfærd
  26 marts 2015 kl. 09.02
  Torsdag tog naturvejledere ved Kolding Kommune fat på undervisningen af børn i byens skoler. I dag var det 5. og 6. klasserne ved Kolding Friskole som skulle høre om ulven.
  
  Undervisningen kommer efter der ved dna-prøver fra to døde rådyr er konstateret ulve i Marienlund Skoven meget tæt ved Kolding midtby, og efter at to 11-årige børn søndag mener at have set en ulv i Kobbelskoven i Strandhuse.
  De to naturvejledere Mette List og Nanna Winbladh underviser i, hvordan ulven ser ud, hvor den kommer fra, og hvorfor den har været forsvundet fra Danmark i 200 år.
  De fortæller også børnene om, hvad ulve spiser, hvordan de opfører sig, og om man skal være bange for ulven.
  Efter undervisning i klasselokalet tog naturvejlederne børnene med ud i skoven.
  Kolding Friskole ligger i Bramdrup Skov tæt på Marienlund Skoven, hvor sporene efter ulven er fundet.
  Chiara Maria Brindle, Signe Bæklund Daugaard og Kirstine Ankjær fra Kolding Friskole fortæller TV SYDs fotograf, om de er bange for ulve eller ej.
  Skoleleder Knud Nørregaard på Kolding Friskole fortæller, hvordan de lever med, der har været en ulv i området (0'23 sekunder)
  Her kan du høre, hvad naturvejler Nanna Wienbladh fortæller børnene om ulven. (Varighed 0'31 sekunder)
  